Menj a kérdőívhez
Belsőpiaci, Ipari, Vállalkozói és Kis-és középvállalati Főigazgatóság
Innováció és Korszerű Gyártás
Turizmus, Fejlődő és Kreatív Iparágak
Brüsszel, 07/03/2016
Tisztelt Uram / Asszonyom!
A digitális gazdaságban rejlő hatalmas potenciál egyelőre kiaknázatlan Európában, miközben az új digitális lehetőségek bizonyítottan új üzleti lehetőségeket teremtenek.
Európában a digitális gazdaság által kínált növekedési kilátások ígéretesnek mutatkoznak új munkahelyek előteremtésében, és így a súlyosbodó munkanélküliségi ráták visszaszorításában, különös tekintettel a fiatal generáció körében.
A digitális technológiák és az online szolgáltatások terjedésének elősegítése az Európai Bizottság politikai prioritásai között szerepel.
Az idegenforgalmi szektor nagymértékben hozzájárul az európai gazdaság növekedéséhez, és meghatározó jelentőséggel bír az európai turizmus versenyképességének megőrzésében is. Az idegenforgalmi KKV-k digitalizációjának fejlesztése lehetővé teszi az európai idegenforgalmi ágazat növekedését a mai digitális világ keretei között.
Jelenleg nagyon kevés adat és információ áll rendelkezésre egyrészt a digitalizáció szintjéről, különösen az európai idegenforgalmi szektorban; másrészt pedig azokról az akadályokról, amelyek meggátolják az európai idegenforgalmi vállalatokat digitális eszköztáruk fejlesztésében.
A fent említett tényekből kifolyólag, az Európai Bizottság megbízást adott ki egy kutatási projekt elindítására, hogy megvizsgálja az európai idegenforgalmi KKV-k digitalizációs szintjét, és azokat az akadályokat, amelyekkel e vállaltok szembesülnek.
Nagyra értékelnénk, ha részt tudna venni a kutatási projekt megvalósításában, és idejével és tapasztalatával hozzájárulna a projekt sikerességéhez.
Részvételi szándékát előre is köszönöm.